Dette er jo en stor og meget viktig prinsipiell sak, og enhver beslutning som statsråden vil komme til å fatte i denne saken, vil være særdeles interessant og prinsipiell for de fjordene som er underlagt det vedtaket som ble fattet i St.prp. nr. 79 for 2001–2002, og selvfølgelig også for fremtiden når det dessverre kommer en ny runde. Vil statsråden kunne garantere – hvis man skal innta samme synspunkt i departementet som det man har lagt til grunn som råd fra SFT, og også fra Direktoratet for naturforvaltning – at man vil iverksette en konsekvensanalyse for hva slags skadevirkninger dette vil få for Kirkenes og Finnmark fylke?